ছেলের প্রেমে সিলমোহর! সামনেই বাগদান, কে হচ্ছেন প্রিয়ঙ্কার পুত্রবধূ?

ওয়েব ডেস্ক: রাজনৈতিক চাপের মাঝেই খুশির আবহ দিল্লির গান্ধী পরিবারে। ঘরে আসছেন নতুন সদস্য, যার জন্য ইতিমধ্যে সানাই, নহবতের প্রস্তুতি শুরু হয়ে গিয়েছে। মঙ্গলবারই কংগ্রেস সাধারণ সম্পাদক প্রিয়ঙ্কা গান্ধী বডরা (Priyanka Gandhi Vadra) এবং ব্যবসায়ী রবার্ট বডরার (Robert Vadra) ছেলে রাইহান বডরার (Raihan Vadra) বাগদানের (Engagement) খবর সামনে এসেছে। জানা গিয়েছে রাইহান তাঁর দীর্ঘদিনের বান্ধবী আভিভা বেগের (Aviva Beg) সঙ্গে আংটি বিনিময় করতে চলেছেন।

তবে ধুমধাম নয়, একটি ছোট্ট পারিবারি অনুষ্ঠানের মাধ্যমেই ছেলের বাগদান অনুষ্ঠান করার পরিকল্পনা করছেন কংগ্রেস নেত্রী। গোপনীয়তা রক্ষা করে রাজস্থানে দুই থেকে তিন দিনের একটি অনুষ্ঠান আয়োজন করার কথা রয়েছে। ২০২৬-এর শুরুর দিকেই প্রিয়ঙ্কার ছেলের বাগদানের অনুষ্ঠানটি হতে পারে। তবে এই রাইহানের আংটি বদলের অনুষ্ঠানের দিনক্ষণ সম্পর্কে এখনও কিছু জানানো হয়নি বডরা বা গান্ধী পরিবারের তরফে।

আরও পড়ুন: জঙ্গি হামলার ধাক্কা কাটিয়ে স্বাভাবিক পহেলগাম! পর্যটকদের ভিড়ে ফের মুখর ভূস্বর্গ

প্রিয়ঙ্কা গান্ধী বডরার পুত্র রাইহান একজন প্রকৃতিপ্রেমী এবং ওয়াইল্ডলাইফ ফটোগ্রাফার। ইতিমধ্যে তাঁর ফটোগ্রাফি বিভিন্ন এক্সিবিশন এবং ডিজিটাল প্ল্যাটফর্মে ব্যাপকভাবে প্রশংসা কুড়িয়েছে। এদিকে তাঁর হবু বাগদত্তা আভিভা বেগও ফটোগ্রাফির সঙ্গে যুক্ত। মূলত পোর্ট্রেট ও ট্রাভেল ফটোগ্রাফিতে তাঁর ভালো দক্ষতা রয়েছে। পেশাগত ক্ষেত্রেই দু’জনের পরিচয় এবং বন্ধুত্ব। তা থেকেই প্রেমের সম্পর্য, যা আপাতত পরিণতির পথে এগোচ্ছে।

দেখুন আরও খবর:

The post ছেলের প্রেমে সিলমোহর! সামনেই বাগদান, কে হচ্ছেন প্রিয়ঙ্কার পুত্রবধূ? first appeared on KolkataTV.