প্রিয়াঙ্কার সঙ্গে ‘গোপন বৈঠক’! কংগ্রেসে যোগ দিচ্ছেন পিকে?

ওয়েব ডেস্ক : কংগ্রেসে (Congress) যোগদান করছেন প্রাক্তন ভোটকুশলী প্রশান্ত কিশোর (Prashant Kishor)। সম্প্রতি দিল্লিতে কংগ্রেস নেত্রী প্রিয়াঙ্কা গান্ধী (Priyanka Gandhi Vadra) বঢরার সঙ্গে বৈঠক হয়েছিল তাঁর। তার পরেই শুরু হয়েছে জোর জল্পনা। বিহারে দুই দলের হারের পর পিকে কংগ্রেসের কাছাকাছি আসছেন বলেই মনে করছে ওয়াকিবহাল মহল।

সূত্রের খবর, সনিয়া গান্ধীর ১০ জনপথের বাংলোতে প্রিয়াঙ্কা ও প্রশান্তের বৈঠক হয়েছে। তবে গত সোমবার সংসদ ভবনে এ নিয়ে প্রিয়াঙ্কাকে জিজ্ঞাসা করা হলে তিনি কোনও জবাব দেননি। প্রসঙ্গত, অনেক সময় ধরে বিভিন্ন ধরণের ভোট কৌশলের কাজ করেছেন প্রশান্ত কিশোর। তার পরেই ২০১৮ সালে তিনি যোগ দিয়েছেন নীতীশ কুমারের (Nitish Kumar) জনতা দল ইউনাইটেড বা জেডিইউ-তে (JDU)। কিন্তু যোগ দিলেন বিহারের মুখ্যমন্ত্রীর সঙ্গে তাঁর মতোবিরোধ হয়েছিল। যার কারণে ২০২০ সালে তাঁকে দল থেকে বহিস্কার করা হয়েছিল। এর পরে কংগ্রেসে যোগদানের সম্ভাবনা ছিল তাঁর। কিন্তু শেষমেশ তা হয়ে ওঠেনি।

আরও খবর : দৃশ্যমানতা শূন্য, দিল্লিতে ভয়াবহ দুর্ঘটনায় প্রাণহানি চার জনের

এর পর ২০২২ সালে বিহারে ‘জন সুরাজ যাত্রা’ করেছিলেন পিকে। এর দু ‘বছর পর একই দিনে তিনি নিজের দলের নাম ঘোষণা করেছিলেন। দলের নাম হল ‘জন সুরাজ পার্টি’। তার পরেই বিহারে বিধানসভা ভোটের আগে শিক্ষা, স্বাস্থ্য এবং কর্মসংস্থান সহ একাধিক বিষয় নিয়ে প্রচার চালিয়েছিল তাঁর দল। কিন্তু তাতে কোনও লাভ হয়নি।

বিহারে গত বিধানসভা ভোটে ‘জন সুরাজ পার্টি’ ২৪৩টি আসনের মধ্যে ২৩৮টি আসনে প্রার্থী দিয়েছিলেন। কিন্তু তাতে লাভের লাভ কিছু হয়নি। সব মিলে মাত্র ৩.৪৪ শতাংশ ভোট পেয়েছে পিকের দল। কিন্ত একটিও আসনে জিততে পারেনি কোনও প্রার্থী। মনে করা হচ্ছিল, তাঁর দল না জিতলেও ভোট কাটটে পারে। কিন্তু ভোটের ফলাফলে দেখা গিয়েছে, তা হয়নি। তার পরেই এবার পিকে কংগ্রেসে যোগদান করতে পারেন বলে জল্পনা সামনে এল।

দেখুন অন্য খবর :

The post প্রিয়াঙ্কার সঙ্গে ‘গোপন বৈঠক’! কংগ্রেসে যোগ দিচ্ছেন পিকে? first appeared on KolkataTV.